
1 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3148 


ΑΠΟΦΑΣΕΙΣ 

Αριθμ. 98312 _ 

Έγκριση προγράμματος Θήρας της Ιδιωτικής Ελεγ¬ 
χόμενης Κυνηγετικής Περιοχής ΚτήματοςΆνοιξης 
(Ι.Ε.Κ.Π) κυνηγετικής περιόδου 2018-2019. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 253, 254 και 255 παρ. 10 
του ν.δ. 86/1969 όπως τροποποιήθηκαν και ισχύουν. 

2. Τις διατάξεις του άρθρου 3 παρ. 3 και του άρθρου 6 
παρ 3 π.δ. 453/1977 «Περί ελεγχόμενων κυνηγετικών πε¬ 
ριοχών και των όρων και προϋποθέσεων άσκησης Θήρας 
εν αυταίς». 

3. Τις διατάξεις του άρθρου 12 του ν. 4164/2013 
(ΦΕΚ Α' 156/2013). «Συμπλήρωση διατάξεων περί Εθνι¬ 
κού Κτηματολογίου και άλλες ρυθμίσεις». 

4. Τις διατάξεις του π.δ. 332/1983 (ΦΕΚ 119/Α ) «Με¬ 
ταβίβαση αρμοδιοτήτων του Υπουργού Γεωργίας και 
Προϊσταμένων στους Νομάρχες». 

5. Τις διατάξεις του άρθρου 1 παρ. 2 του ν. 2503/1997 
(ΦΕΚ 107/Α') «Διοίκηση, Οργάνωση, Στελέχωση της Πε¬ 
ριφέρειας, ρύθμιση θεμάτων για τηνΤοπική Αυτοδιοίκη¬ 
ση και άλλες διατάξεις». 

6. Τις διατάξεις του ν. 2690/1999 (ΦΕΚ 45/Α') «Κύρωση 
του Κώδικα Διοικητικής Διαδικασίας και άλλες διατάξεις». 

7. Τις διατάξεις του άρθρου 280 του ν. 3852/7-6-2010 
(ΦΕΚ 87 Α') «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 

8. Τις διατάξεις του π.δ. 141/27-12-2010 (ΦΕΚ 234 Α') 
«Οργανισμός της Αποκεντρωμένης Διοίκησης Ηπείρου 
Δυτικής - Μακεδονίας». 

9. Την αριθμ 13912/15-05-2017 απόφαση του Υπουρ¬ 
γού Εσωτερικών (ΦΕΚ 250/Υ.Ο.Δ.Δ./26-05-2017) με την 
οποία διορίστηκε Συντονιστής της Αποκεντρωμένης 
Διοίκησης Ηπείρου - Δυτικής Μακεδονίας ο Μιχελάκης 
Βασίλειος του Πολύκαρπου. 

10. Την με αριθμ. 82395/1-06-2018 (ΦΕΚ 2352/Β7 
20-06-2018) απόφαση του Συντονιστή της Αποκεντρω¬ 
μένης Διοίκησης Ηπείρου-Δυτικής Μακεδονίας «Μετα¬ 
βίβαση αρμοδιοτήτων και παροχή εξουσιοδότησης υπο¬ 


γραφής διοικητικών πράξεων και εγγράφων "Με εντολή 
Συντονιστή Αποκεντρωμένης Διοίκησης Ηπείρου - 
Δυτικής Μακεδονίας" στον Προϊστάμενο της Γενικής Δι¬ 
εύθυνσης Δασών και Αγροτικών Υποθέσεων και στους 
Π ροϊστάμενουςτων Υπηρεσιών Γενικής Διεύθυνσης Δα¬ 
σών και Αγροτικών Υποθέσεων». 

11 .Την απόφαση 47903/7-4-2016του Γενικού Γραμματέα 
Αποκεντρωμένης Διοίκησης Ηπείρου - Δυτικής Μακεδο¬ 
νίας περί «Χαρακτηρισμού και Ίδρυσης Ιδιωτικής Ελεγχό¬ 
μενης Κυνηγητικής Περιοχής» στο ανατολικό τμήμα του 
Δάσους Ξηρού της Εταιρείας «ΑΝΟΙΞΗ ΓΡΕΒΕΝΩΝ Α.Ε». 
(ΦΕΚ Β' 1048/14-4-2016). 

12. Την αριθμ 30600/2172/9-6-2015 απόφαση του Γενι¬ 
κού Γραμματέατης Αποκεντρωμένης Διοίκησης Ηπείρου- 
Δυτικής Μακεδονίας (ΑΔΑ: ΩΗ6ΧΟΡ1Γ - 6Ω8) με την 
οποία εγκρίθηκε η Τεχνική Μελέτη «Ίδρυσης- Οργάνω¬ 
σης της Ελεγχόμενης Κυνηγητικής Περιοχής Κτήματος 
Άνοιξης Ανατολικό Τμήμα» του Δήμου Δεσκάτηςτης Π.Ε. 
Γρεβενών Περιφέρειας Δυτικής Μακεδονίας. 

13. Το Πρόγραμμα κυνηγίου που συντάχθηκε από τους 
ιδιοκτήτες της Ιδιωτικής Ελεγχόμενης Κυνηγετικής Περιο¬ 
χής ΚτήματοςΆνοιξης (Ι.Ε.Κ.Π) κυνηγετικήςπεριόδου 2018- 
2019 και υποβλήθηκε στη Διεύθυνση Δασών Γρεβενών. 

14. Την με αριθμό 93803 /21-6-2018 αναφορά της Δι¬ 
εύθυνσης Δασών Γρεβενών όπου συμφωνεί με το πρό¬ 
γραμμα. 

15. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Εγκρίνουμε το πρόγραμμα Θήρας της Ιδιωτικής 
Ελεγχόμενης Κυνηγετικής Περιοχής Κτήματος Άνοιξης 
(Ι.Ε.Κ.Π) κυνηγετικής περιόδου 2018 - 2019 ως εξής: 

Άρθρο Ιο 

ΑΠΟΚΤΗΣΗ ΔΙΚΑΙΩΜΑΤΟΣ ΚΥΝΗΓΙΟΥ 

Για να αποκτήσει κανείς δικαίωμα κυνηγιού στην Ιδιω¬ 
τική Ελεγχόμενη Κυνηγετική Περιοχή ΚτήματοςΆνοιξης 
(Ι.Ε.Κ.Π) απαιτούνται: 

Η κατοχή κοινής τοπικής ή περιφερειακής ή γενικής 
άδειας κυνηγίου. 

Ειδική άδεια για το κυνήγι στην Ιδιωτική Ελεγχόμενη 
Κυνηγετική Περιοχή ΚτήματοςΆνοιξης (Ι.Ε.Κ.Π). 

Άρθρο 2ο 

ΔΙΑΔΙΚΑΣΙΑ ΕΚΔΟΣΗΣ ΕΙΔΙΚΗΣ ΑΔΕΙΑΣ 

2.1. Για να αποκτήσει ο ενδιαφερόμενος κυνηγός την 
ειδική άδεια κυνηγιού πρέπει να υποβάλλει στις υπηρε¬ 
σίες της Ε.Κ.Π τα παρακάτω δικαιολογητικά: 

α) Αίτηση στην οποία θα αναγράφονται: το ονομα¬ 
τεπώνυμο, το όνομα πατρός, η διεύθυνση κατοικίας, 
ο αριθμός αστυνομικής ταυτότητας, ο αριθμός αδείας 
κυνηγίου με τον χαρακτηρισμό της σε τοπική - περιφε¬ 
ρειακή- γενική, η Δασική αρχή από την οποία πήρε την 
άδεια κυνηγίου, αριθμός τηλεφώνου επικοινωνίας και 
οι συγκεκριμένες ημέρες που επιθυμεί να κυνηγήσει. 

β) Κοινή άδεια Θήρας θεωρημένη για την τρέχουσα κυ¬ 
νηγετική περίοδο ή θεωρημένο φωτοαντίγραφο αυτής 
στο οποίο θα φαίνονται όλα τα στοιχεία και να καταβάλει 
το αντίστοιχο χρηματικό τέλος που ορίζεται στο άρθρο 
3 για την έκδοση της ειδικής άδειας. 

2.2 Η έκδοση των ειδικών αδειών και η καταχώρηση 
των ημερομηνιών κυνηγίου για την κυνηγετική περίοδο 
2016-2017 θα αρχίσει με την δημοσίευση του παρόντος 
προγράμματος από το Εθνικό Τυπογραφείο. Για την έκ¬ 
δοση της ειδικής άδειας και τον καθορισμό των ημερών 
κυνηγίου θα πρέπει ο κυνηγός να προσκομίσει ο ίδιος 
ή να αποστείλει με ΕΑΧ ή μέσω ηλεκτρονικού ταχυδρο¬ 
μείου στην Γραμματεία της Ελεγχόμενης Κυνηγητικής 
περιοχής τα δικαιολογητικά του άρθρου 2.1 (αίτηση, 
άδεια κυνηγίου ή θεωρημένο φωτοαντίγραφο αυτής, 
απόδειξη καταβολής των τελών έκδοσης της ειδικής 
άδειας με ΦΠΑ (το ακριβές ποσό). 

Άρθρο 3ο 

ΔΙΑΚΡΙΣΕΙΣ ΚΑΙ ΤΕΛΗ ΕΚΔΟΣΗΣ ΕΙΔΙΚΩΝ ΑΔΕΙΩΝ 
3.1 Η ειδική άδεια κατά την έκδοση της ισχύει για συ¬ 
γκεκριμένες ημέρες εισόδου στην Ελεγχόμενη Κυνηγε¬ 
τική Περιοχή η δε αξία αυτής συμπεριλαμβανομένου 
Φ.Π.Α (24%) για κάθε κατηγορία κυνηγών καθορίζεται 
ως εξής: 

α) Για τους κυνηγούς που κατοικούν μόνιμα στον Δήμο 
Δεσκάτης και για τους Δασικούς υπαλλήλους 13,15 ευρώ 
με Φ.Π.Α. την ημέρα. 

Χρώμα ειδικής άδειας: ΛΕΥΚΟ 
Εναλλακτικά στην κατηγορία αυτή εκδίδονται και οι 
εξής άδειες: 

Α. Δέκα (10) εισόδων με κόστος 92,10 € με Φ.Π.Α. 

Β. Πέντε (5) εισόδων με κόστος 53 € με Φ.Π.Α 
Γ. Δύο (2) εισόδων με κόστος 21 € με Φ.Π.Α. 
β) Για τους υπόλοιπους Έλληνες, τους υπηκόους χω¬ 
ρών - μελών της Ε.Ε., τους υπηκόους άλλων κρατών που 
διαμένουν στη χώρα μας πέραν της 15ετίας και τους δι¬ 
πλωματικούς υπαλλήλους 27 ευρώ με ΦΠΑ την ημέρα. 

* Η ιδιότητα διπλωματικών υπαλλήλων θα πιστοποιεί¬ 
ται από την αρμόδια Προξενική αρχή, η δε παραμονή και 
εργασία πέραν της 15ετίας των αλλοδαπών θα βεβαιώνε¬ 
ται από την Υποδιεύθυνση Αλλοδαπών του Υπουργείου 
Δημοσίας Τάξης. 

Χρώμα ειδικής άδειας: ΚΙΤΡΙΝΟ. 

Εναλλακτικά στην κατηγορία αυτή εκδίδονται και οι 
εξής άδειες: Α. Δέκα (10) εισόδων με κόστος 200 € με 
ΦΠΑ. 


Β. Πέντε (5) εισόδων με κόστος 92 € με Φ.Π.Α 

Γ. Δύο (2) εισόδων με κόστος 50 € με Φ.Π.Α 

γ ) Για τους υπηκόους ξένων κρατών, εκτός Ε.Ε. που 
έρχονται στην χώρα μας για να κυνηγήσουν 53 ευρώ 
με Φ.Π.Α. 

Χρώμα ειδικής άδειας: ΚΟΚΚΙΝΟ 

Εναλλακτικά στην κατηγορία αυτή εκδίδονται και οι 
εξής άδειες : Α. Δέκα (10) εισόδων με κόστος 486 € με 
Φ.Π.Α. Β. Πέντε (5) εισόδων με κόστος 236 € με Φ.Π.Α. 

Γ. Δύο (2) εισόδων με κόστος 92 € με Φ.Π.Α 

3.2. Η Ε.Κ.Π. εκτός από τις παραπάνω άδειες εκδίδει 
και την άδεια ΕΧΡΒΕ55 για κυνήγι 2 ημερών. Δηλαδή για 
κυνήγι της ίδιας ημέρας αν οι συνθήκες (επιτρεπτός αριθ¬ 
μός κυνηγών) το επιτρέπουν και χρήση του δικαιώματος 
της δεύτερης εισόδου όποτε ο κάτοχος το επιθυμεί (πά¬ 
ντοτε με τον προγραμματισμό της Ε.Κ.Π.). Η τιμή για την 
άδεια ΕΧΡΒΕ55 καθορίζεται σε 39 € την ημέρα.Το χρώμα 
ειδικής άδειας: ΠΟΡΤΟΚΑΛΙ με την ένδειξη «ΕΧΡΒΕ55». 

3.3. Οι κυνηγοί όλων των παραπάνω κατηγοριών έχουν 
τη δυνατότητα μετά την εξάντληση της πρώτης αδείας 
τους να δηλώσουν ότι επιθυμούν να κυνηγήσουν και 
άλλες φορές στην Ε.Κ.Π., εφ’ όσον υπάρχει τέτοια δυ¬ 
νατότητα από την Ε.Κ.Π., καταβάλλοντος το αντίστοιχο 
τίμημα, οι οποίες καταχωρούνται ως νέα ειδική άδεια. 

3.4. Για την έκδοση κάθε πρόσθετης ειδικής άδειας 
απαιτείται νέα αίτηση συνοδευόμενη από την αρχική 
ειδική άδεια, που θα προσκομίζει ο κυνηγός ή θα απο¬ 
στέλλει με ΕΑΧ ή μέσω του ηλεκτρονικού ταχυδρομείου, 
καθώς και καταβολή του καθορισμένου τιμήματος. 

3.5. Όλες οι παραπάνω άδειες ισχύουν για την διάρκεια 
της Κυνηγητικής περιόδου που εκδίδονται. 

3.6. Στην περίπτωση που ο κυνηγός δεν παρουσιαστεί την 
ημέρα που ορίσθηκε να κυνηγήσει δεν δικαιούται να χρη¬ 
σιμοποιήσει την άδεια της συγκεκριμένης ημέρας για άλλη 
είσοδο και δεν ανανεώνεται η ειδική άδεια για άλλη ημέρα. 

Μπορεί να ανανεωθεί η ισχύς της άδειας αυτής για 
άλλη μέρα μόνον στην περίπτωση που δεν πραγματο¬ 
ποιηθεί η είσοδος από υπαιτιότητα της Ε.Κ.Π. ή λόγω 
καιρικών συνθηκών. Η ανανέωση γίνεται απαραίτητα με 
την έγκριση του επόπτη της Ε.Κ.Π. και εφόσον υπάρχουν 
κενές θέσεις κυνηγιού. 

Σε κάθε περίπτωση που κάποιος κυνηγός δεν εμφανι¬ 
στεί την προκαθορισμένη ημέρα κυνηγίου, τότε το τέλος 
χάνεται υπέρ του «Κεφαλαίου Θήρας» της Ε.Κ.Π. Σε περί¬ 
πτωση που κυνηγός αργήσει να εμφανιστεί πέραν των 
30 λεπτών της ώρας από την προκαθορισμένη έναρξη 
του κυνηγίου της κυνηγητικής ημέρας χάνει το δικαίωμα 
εισόδου, μπορεί ωστόσο να το μεταφέρει σε άλλη ημέ¬ 
ρα χωρίς νέα οικονομική επιβάρυνση πάντα μετά από 
έγκριση του επόπτη κυνηγίου της Ε.Κ.Π. 

3.7. Αν για οποιαδήποτε αιτία ύστερα από εισήγηση 
των αρμόδιων Δασικών Υπηρεσιών απαγορευτεί το κυ¬ 
νήγι, οι υπηρεσίες της Ε.Κ.Π. δεν φέρουν καμιά ευθύνη. 
Ανανεώνει όμως τις άδειες για άλλη ημέρα ή επιστρέφει 
στους κυνηγούς τα χρηματικά ποσά εντός 21 εργάσιμων 
η μερών (ανάλογα με την επιθυμία των κυνηγών), επιβα¬ 
ρυνόμενη τα έξοδα αποστολής. 

3.8. Όταν το κυνήγι στην Ε.Κ.Π. ασκείται ομαδικά, ο 
κάθε κυνηγός θα πρέπει να αναγράψει στην αίτηση του 
και τα ονόματα των άλλων κυνηγών της ομάδας του. 

3.9. Οι άδειες εισόδου των κυνηγών θα εκδίδονται από 
τον Επόπτη της Ε.Κ.Π. ή από εξουσιοδοτημένους απ’ αυ¬ 
τόν υπαλλήλους της. 

3.10. Ο κυνηγός που τήρησε την διαδικασία του πα¬ 
ραπάνω άρθρου αποκτά δικαίωμα κυνηγιού στην Ε.Κ.Π 
Κτήματος Άνοιξης Γρεβενών και παίρνει σειρά προτεραιό¬ 
τητας με τους αναγραφόμενους παραπάνω περιορισμούς. 

Άρθρο 4ο 

ΟΡΓΑΝΩΣΗ ΤΟΥ ΚΥΝΗΓΙΟΥ 

4.1 Η Ε.Κ.Π χωρίζεται σε 4 τομείς όπου επιτρέπεται να 
κυνηγήσει μόνο μια ομάδα κυνηγών ανά τομέα. 

4.2. Σε κάθε ομάδα κυνηγών μπορεί να συμμετέχουν 
μέχρι τέσσερα (4) άτομα αν πρόκειται για κυνήγι πτηνών 
και μέχρι είκοσι (10) άτομα σε όλη την έκταση αν πρό¬ 
κειται για τριχωτά στις συγκεκριμένες σταθερές θέσεις- 
πυργίσκους που θα τους υποδειχθούν. 

Είναι αυτονόητο ότι στην περίπτωση αυτή δεν επιτρέ¬ 
πεται κατά την διάρκεια του κυνηγίου, η είσοδος στην 
Ε.Κ.Π. κανενόςπεζή. 

4.3. Ως μία (1) κυνηγητική «ημέρα» ορίζουμε μία από 
τις δύο (2) περιόδους: 

(Α σκέλος) Μια ώρα μετά από την ανατολή του Ηλιου 
έως το μεσημέρι της ίδιας ημέρας (12 π.μ.) και από τις 
13 έως δύο ώρες πριν την δύση του ηλίου το απόγευμα. 

(Β σκέλος). Ο κάθε κυνηγός δηλώνει και την επιθυμία 
του να κάνει χρήση της ειδικής του άδειας του στην Α' 
σκέλος ή στο Β' σκέλος (Β κυνηγητική ημέρα). 

4.4. Με βάση το βιβλίο προτεραιότητας κυνηγιού ο 
Επόπτης κυνηγίου καταρτίζει τις ονομαστικές καταστά¬ 
σεις των κυνηγών και τις ημερομηνίες. Ο ενδιαφερόμε¬ 
νος κυνηγός ενημερώνεται είτε τηλεφωνικά ή 5Μ5, είτε 
μέσω ηλεκτρονικού μηνύματος την επόμενη ημέρα από 
την αποστολή της αίτησης για να μάθει την/τις ημερο- 
μηνία/ες κυνηγιού που καθορίστηκε/αν. 

4.5. Η σειρά προτεραιότητας καταρτίζεται από τον επό¬ 
πτη κυνηγίου και είναι αυστηρή, με μόνη επιφύλαξη των 
μελών του ϋυό φίλων της Ε.Κ.Π.. 

4.6.0 αριθμός των κυνηγών για κάθε μέρα κυνηγιού, ο 
συνοδός της κάθε ομάδας, καθώς και άλλες λεπτομέρειες 
του κυνηγιού καθορίζονται από τον Επόπτη κυνηγίου σε 
συνεργασία με τον Υπεύθυνο κυνηγίου. 

Άρθρο 5ο 

ΜΕΣΑ ΚΥΝΗΓΙΟΥ 

5.1. Ο κάθε κυνηγός έχει δικαίωμα να φέρει μαζί του 
ένα όπλο (μονόκαννο ή δίκαννο). Επιτρέπεται η χρήση 
επαναληπτικών όπλων (καραμπίνα) με γέμισμα μέχρι 
(3) φυσιγγίων. 

5.2. Το κυνήγι του αγριογούρουνου, του πλατύκερου 
ελαφιού, του αίγαγρου και λοιπών τριχωτών θηραμάτων 
επιτρέπεται με κυνηγετικό όπλο που φέρει βλήμα και 
όχι σφαιρίδια. 

5.3. Το κυνήγι πουλιών γίνεται με ίδια κυνηγητικά όπλα 
που φέρουν σφαιρίδια. 

5.4. Για όλα τα όπλα θα πρέπει να υπάρχουν σχετικές 
άδειες κατοχής αυτών. 

5.5. Η χρησιμοποίηση σκυλιών επιτρέπεται μόνο αν 
αυτά φέρουν ηλεκτρονική σήμανση και το βιβλιάριο 
υγείας. 


Ο κάθε κυνηγός μπορεί να φέρει μαζί του για τα πτε¬ 
ρωτά θηράματα το πολύ 2 σκυλιά. 

Ο ελάχιστος αριθμός πουλιών για τα οποία καταβάλ¬ 
λεται αντίτιμο προκαταβολικά είναι 5 πουλιά. Το είδος 
του θηράματος θα ανακοινώνεται από τον επόπτη κατά 
την περίοδο κυνηγίου ανάλογα με την επάρκεια. Πέραν 
από τον αριθμό αυτό ότι φονευθεί θα επιβαρύνεται με 
έκπτωση 20% από τον ισχύοντα τιμοκατάλογο. 

Κατά το κυνήγι τριχωτού θηράματος η ομάδα θα μπο¬ 
ρεί να φέρει μέχρι 5 σκυλιά δίωξης. 

Κυνηγετικό σκυλί που δεν έχει εμβολιασθεί για τη λύσ¬ 
σα και δεν έχει σημανθεί ηλεκτρονικά σύμφωνα με την 
παρ 1 α του ν. 4039/2012, δεν επιτρέπεται να εισέρχεται 
εντός της Ε.Κ.Π. Ο αντιλυσσικός εμβολιασμός θα πρέπει 
να έχει καταγραφεί από κτηνίατρο στο βιβλιάριο υγεί¬ 
ας ή στο διαβατήριο του ζώου συντροφιάς, όπως και ο 
αριθμός της σήμανσης (χειρόγραφα ή με την ετικέτα 
ταυτοποίησης). 

5.6. Κάθε βοηθητικό μέσο εκτός από διόπτρες απαγο¬ 
ρεύεται πλήρως. Θα χορηγούνται μέσα ενδοεπικοινωνί¬ 
ας από την Ε.Κ.Π. 

5.7. Υπενθυμίζεται ότι πιθανή απόπειρα χρήσης ηχο- 
μιμητικής συσκευής θα οδηγείται στην δικαιοσύνη και 
θα επιφέρει την ποινή του οριστικού αποκλεισμού του 
κυνηγού από την Ε.Κ.Π.. 

5.8. Θα καταβληθεί προσπάθεια όλα τα φυσίγγια να 
είναι σιδερένια και η χρήση μολύβδινων φυσιγγίων θα 
καταργηθεί σταδιακά. 

Άρθρο 6ο 

ΔΙΕΞΑΓΩΓΗ ΚΥΝΗΓΙΟΥ 

6.1. Οι ενδιαφερόμενοι κυνηγοί έχουν υποχρέωση 
να επιβεβαιώσουν την παρουσία τους στον Επόπτη 
κυνηγίου της Ε.Κ.Π. τουλάχιστον μία (1) μέρα πριν την 
καθορισμένη μέρα κυνηγιού, μέσω ηλεκτρονικού ταχυ¬ 
δρομείου, 5Μ5, Γβχ, τηλεφώνου ή με την παρουσία τους 
όλες τις ημέρες. 

Οι κυνηγοί λαμβάνουν από τον Επόπτη ή την Γραμμα¬ 
τεία μέσω θ-ιγιθΜ, Γβχ ή και ιδιοχείρως: 

α) Την ειδική άδεια, 

β) Το ενημερωτικό φυλλάδιο στο οποίο αναγράφεται 
ο αριθμόςτων θηραμάτων που μπορεί να κυνηγήσει και 
η τιμή των θηραμάτων, 

γ) Τον κανονισμό συμπεριφοράς του κυνηγού εντός 
της Ε.Κ.Π. 

6.2. Ο κυνηγός που εφοδιάστηκε με την ειδική άδεια 
κυνηγιού παρουσιάζεται την ημέρα και ώρα του κυ¬ 
νηγιού στον αρμόδιο φύλακα - οδηγό κυνηγίου που 
αναγράφεται στην ειδική άδεια. Ο φύλακας - οδηγός 
θα οδηγήσει τον κυνηγό και την ομάδα του στον τομέα 
τους και θα του καθορίσει την περιοχή όπου θα μπορεί 
να κυνηγήσει. 

Οι κυνηγοί μέχρι τον χρόνο έναρξης του κυνηγιού θα 
έχουν λυμένα και εντός θήκηςτα όπλα τους. Απαγορεύ¬ 
εται η αλλαγή της περιοχής ή του τομέα από τους κυνη¬ 
γούς χωρίς την έγκριση του Επόπτη κυνηγίου ή δασο¬ 
φύλακα (η αλλαγή του τομέα θα γίνεται νωρίς το πρωί). 

6.3. Η διεξαγωγή του κυνηγίου μέσα στην Ε.Κ.Π. θα 
γίνεται πάντα με βάση τις οδηγίες διευκόλυνσης του 

φύλακα-οδηγού αποτελεί όμως αποκλειστική ευθύνη 
των ίδιων των κυνηγών. 

6.4. Η μετάβαση των κυνηγών στο τόπο του κυνηγιού 
θα γίνεται με ευθύνη και τις οδηγίες της Ε.Κ.Π.. Οι κυνηγοί 
πρέπει να γνωρίζουν τις διατάξεις του προγράμματος 
κυνηγιού της Ε.Κ.Π. καθώς και τα θηράματα της περιοχής. 

Το κυνήγι μέσα στην Ε.Κ.Π. γίνεται με ευνοϊκές καιρικές 
συνθήκες και καλή ορατότητα. 

Το κυνήγι των τριχωτών γίνεται από 10 σταθερά ση¬ 
μεία. Σπάνια και μετά από ειδική συνεννόηση γίνεται είτε 
με ψάξιμο, είτε με παγάνα. Πάντοτε όμως ελεγχόμενα. 

Η άσκηση κυνηγίου στην Ε.Κ.Π. χωρίς έλεγχο απαγο¬ 
ρεύεται. 

Η κατανομή των θέσεων του κυνηγίου τριχωτών (των 
σταθερών σημείων) θα γίνεται από την ομάδα και τον 
φύλακα - οδηγό και θα είναι υποχρεωτική για όλα τα 
άτομα της. Σε περίπτωση μη συμφωνίας των ατόμων 
της ομάδας ως προς τις θέσεις ο καθορισμός αυτός 
θα γίνεται με κλήρωση από τον υπεύθυνο και θα είναι 
υποχρεωτικός για όλους. Το ίδιο εφαρμόζεται και στην 
κατανομή των θέσεων άγνωστων μεταξύ τους κυνηγών 
που θα συμπληρώσουν την ομάδα. 

Σε περίπτωση που η ομάδα κυνηγών δεν συμπληρώνει 
τις 10 σταθερές θέσεις (10 τουφέκια), σε συνεννόηση 
και με την ομάδα μπορεί να προστεθούν και πρόσθετα 
άτομα ή και εθελοντές της Ε.Κ.Π.. Στην περίπτωση αυτή 
η ομάδα των κυνηγών επιβαρύνεται με το κόστος της 
κάρτας εθελοντή (η τοπική ειδική άδεια). 

Στην περίπτωση που δεν θηρευθεί το θήραμα θα χρε¬ 
ωθεί με την αγορά ελάχιστης ποσότητας κρέατος 50 κι¬ 
λών (κυνήγι από άλλη ημέρα) που θα διατίθεται απάτην 
Ε.Κ.Π. με τιμή 5 € το κιλό. 

Σε περίπτωση επιλογής κυνηγίου με ψάξιμο η παγάνα 
απαιτείται ειδική άδεια του Επόπτη. 

Η απόσταση των κυνηγών μεταξύ τους για την άσκηση 
του κυνηγίου καθορίζεται αποκλειστικά από το φύλακα- 
οδηγό. 

Οι κυνηγοί κατά τη διάρκεια του κυνηγίου, θα φέρουν 
στον κορμό του σώματος τους, υποχρεωτικά φωσφο¬ 
ρούχα γιλέκα, χρώματος πορτοκαλί, προς αποφυγή 
ατυχημάτων. 

Κυνηγοί που δεν φέρουν φωσφορούχα γιλέκα θα 
απομακρύνονται από την Ε.Κ.Π. και θα στερούνται του 
κυνηγίου χωρίς άλλη διατύπωση ή αποζημίωση. 

Το κυνήγι πουλιών γίνεται με ψάξιμο ή από σταθερά 
σημεία. Και στην περίπτωση αυτή ισχύουν οι παραπάνω 
αναφερόμενοι περιορισμοί πλην της αγοράς κρέατος. 
Στην περίπτωση αυτή υφίσταται υποχρέωση ελάχιστης 
πληρωμής 5 πουλιά (του είδους που κυνηγιέται). 

Άρθρο 7ο 

ΠΑΡΑΒΑΣΕΙΣ ΚΑΤΑ ΤΟ ΚΥΝΗΓΙ - ΠΟΙΝΕΣ 

7.1. Ο κυνηγός ή η ομάδα κυνηγών που θα κυνηγή¬ 
σει πρέπει απαραίτητα να εποπτεύεται από όργανα της 
Ε.Κ.Π. 

7.2. Απαγορεύεται η απομάκρυνση από την ομάδα 
μεμονωμένων κυνηγών. Οι παραβάτες καθώς και οι 
κυνηγοί που δεν εφαρμόζουν το πρόγραμμα Θήρας 


της Ε.Κ.Π. και δεν συμμορφώνονται με τις υποδείξεις 
και εντολές των οργάνων της θα απομακρύνονται από 
αυτή και θα στερούνται της δυνατότητας κυνηγιού στην 
Ε.Κ.Π. για την περίοδο που ισχύει η συγκεκριμένη ρυθ¬ 
μιστική απαγορευτική διάταξη μετά από πρόταση των 
φυλάκων-οδηγών και έγκριση του Επόπτη Κυνηγίου. Σε 
περίπτωση υποτροπής θα αφαιρείται η ειδική άδεια, 
θα ειδοποιείται η θηροφυλακή και θα διώκονται ποι¬ 
νικά για παράβαση της ρυθμιστικής διάταξης Θήρας 
της Ε.Κ.Π., κατά το άρθρο 287 παρ. 18 του ν.δ. 86/1969 
(όπως σήμερα ισχύει). 

7.3.0 κυνηγός που τραυματίζει θήραμα, κατά την από¬ 
λυτη κρίση του οργάνου που τον συνοδεύει και δεν το 
συλλαμβάνει καταβάλλει το μισό της προβλεπόμενης 
για το θήραμα αξίας. 

7.4. Σε περίπτωση που από κυνηγό θανατωθεί θήραμα 
του οποίου η Θήρα απαγορεύεται κατά το χρόνο εκείνο, 
θα διώκεται ποινικά, θα κατάσχεται το θήραμα, τα μέσα 
άσκησης Θήρας (τα οποία θα επιστρέφονται μετά την 
έξοδο από την Ε.Κ.Π.) και θα στερείται της ειδικής άδειας 
Θήρας κατά το κυνηγετικό έτος 2016-2017. 

7.5. Σε περίπτωση που από κυνηγό θανατωθεί θήρα¬ 
μα που ο αριθμός του συμπληρώθηκε για την παρούσα 
περίοδο, το θήραμα θα κατάσχεται και θα μεταφέρεται 
στις εγκαταστάσεις της Ε.Κ.Π.. 

7.6. Σε περίπτωση που ο κυνηγός θανατώσει θήραμα 
και το αποκρύψει θα διώκεται ποινικά, το θήραμα θα 
κατάσχεται και θα ακολουθείται η διαδικασία του άρ¬ 
θρου 7.5. 

Άρθρο 8ο 

ΛΗΞΗ ΤΟΥ ΚΥΝΗΓΙΟΥ- 

ΟΙΚΟΝΟΜΙΚΗ ΤΑΚΤΟΠΟΙΗΣΗ 

8.1. Μετά το τέλος του κυνηγιού των τριχωτών θηρα¬ 
μάτων, ο φύλακας ή το εντεταλμένο όργανο της Ε.Κ.Π. θα 
εκδίδει αμέσως και επί τόπου τιμολόγιο και θα εισπράττει 
το σχετικό. 

8.2. Χρηματικό ποσό.Το τιμολόγιο που θα δίνεται στον 
κυνηγό θα αποτελεί νόμιμο τίτλο κατοχής των θηραμά¬ 
των που αναγράφονται για τη μεταφορά κ.λπ. αυτών. 

8.3. Η οικονομική τακτοποίηση του κυνηγιού πουλιών 
διενεργείται πριν από το κυνήγι και τα θηράματα που θα 
υπερβαίνουν τον αριθμό κατώτερης κατανάλωσης θα 
εξοφλούνται με την λήξη του κυνηγίου. 

8.4. Η ομάδα των κυνηγών έχει το δικαίωμα να κατα¬ 
νέμει μεταξύ των μελών της τα φονευθέντα θηράματα. 

8.5. Όταν η ομάδα των κυνηγών αποτελείται από κυνη¬ 
γούς διαφορετικών κατηγοριών ειδικής άδειας οι τιμές 
των θηραμάτων καθορίζονται από τις μεγαλύτερες που 
ισχύουν για κάθε είδος θηράματος. 

Άρθρο 9ο 

ΧΡΟΝΙΚΗ ΠΕΡΙΟΔΟΣ ΚΥΝΗΓΙΟΥ 

9.1. Γενικά η Θήρα στην Ε.Κ.Π. επιτρέπεται από 
15/7/2016 μέχρι και 10/3/2017. Ειδικότερα κατά είδος 
θηράματος η χρονική περίοδος είναι όπωςπροβλέπεται 
από το άρθρο 7 παρ. 4,5 και 6 του π.δ. 453/1977 «Περί 
ελεγχόμενων κυνηγετικών περιοχών και των όρων και 
προϋποθέσεων άσκησης Θήρας εν αυταίς». 

9.1. Τις ημέρες που το έδαφος στην Ε.Κ.Π. καλύπτεται 
με χιόνι, το κυνήγι δεν θα ασκείται. 

Άρθρο 10ο 

ΕΠΙΤΡΕΠΟΜΕΝΑ ΓΙΑ ΚΥΝΗΓΙ ΘΗΡΑΜΑΤΑ -ΤΙΜΕΣ - 

ΑΡΙΘΜΟΣ ΘΗΡΑΜΑΤΩΝ 

10.1 Στην κυνηγετική περίοδο 2018 - 2019 επιτρέπεται 
το κυνήγι των κατωτέρων θηραμάτων σε είδος, αριθμό 
και τιμή μονάδος για κάθε κυνηγό: 

α) Για την Ιδιωτική Ελεγχόμενη Κυνηγετική Περιοχή 
Κτήματος Άνοιξης κατά την παραπάνω περίοδο καθο¬ 
ρίζεται οι τιμές μονάδος όπως στον παρακάτω πίνακα: 


Α/Α 

Είδος 

θηράματος 

Τιμές 
μονάδος 
ανά είδος 
θηράματος 
για όλους 
τους 

κυνηγούς 

Ειδικές 

παρατηρήσεις 
για τα 
θηράματα 

Παρατηρήσεις 

1 . 

Φασιανός 

20 


Οι κυνηγοί 
Κάτοικοι του 
Δήμου Δεσκά- 
της δικαιού¬ 
νται έκπτωσης 
σε όλα τα θη¬ 
ράματα 20% 

2. 

Πέρδικα 

πεδινή 

25 


3. 

Πάπια 

πρασινοκέφαλη 

25 


4. 

Ορτύκι 

4 


5. 

Φάσα 

5 


6. 

Μπεκάτσα 

4 


7. 

Τσίχλα, 

Κοτσύφι 

4 


8. 

Λαγός 

100 

Όλα τα θηρά- 
ματα πλην του 
λαγού θα κοστο- 
λογούνται με το 
βάροςπληντου 
τροπαίου που θα 
παραμένει στην 
Ε.Κ.Π. θα παρα¬ 
μένει στην Ε.Κ.Π. 

9. 

Αγριόχοιρος* 

250-800 

10. 

Πλατώνι, 
Ζαρκάδι * 

300-1500 

11. 

Ελάφι * 

600- 

10.000 


Οι τιμές των θηραμάτων είναι σε ευρώ και επιβαρύ¬ 
νονται με Φ.Π.Α. 24%. Οι παραπάνω τιμές δεν είναι δε¬ 
σμευτικές από την Ιδιωτική Ε.Κ.Π και μπορεί να τροπο¬ 
ποιηθούν προς τα κάτω ή και προς τα άνω ανάλογα με 
το κυνηγητικό ενδιαφέρον για κάθε είδος. Πάντοτε θα 
επιβαρύνονται με τους νόμιμους φόρους. 

* Για τα θηράματα από 11-13 του παραπάνω πίνακα οι 
τιμές ποικίλουν ανάλογα με το μέγεθος τους και η κλιμά¬ 
κωση τους θα καθορίζεται λεπτομερώς κάθε έτος Θήρας 
ανάλογα και με τα διαθέσιμα ζώα. 

* Επισημαίνεται ότι σύμφωνα με τις διατάξεις της 
38161/4136/2009 απόφασης του Υφυπουργού Αγροτι¬ 
κής Ανάπτυξης και Τροφίμων (ΦΕΚ Β' 637/6-4-2009) με 
την οποία καθορίστηκαν οι τρόποι και οι προϋποθέσεις 
εμπλουτισμού των βιοτόπων και Ε.Κ.Π., όλα τα θηράματα 
εμπλουτισμού θα συνοδεύονται υποχρεωτικά με πιστο¬ 
ποιητικά γενετικής προέλευσης. 


β). Ο αριθμός των θηραμάτων, κατά είδος και αριθμό, 
που μπορούν να θηρευτούν στην Ε.Κ.Π. κατά την περίο¬ 
δο 2016-2017 (ανά ημέρα και ανά κυνηγητική περίοδο) 
καθορίζεται όπως στον παρακάτω πίνακα: 


Α/Α 

Είδος 

θηράματος 

Ανώτατος 

αριθμός 

Για κάθε 
ημέρα 
κυνηγιού/ 
κυνηγό 

Για όλη την 
κυν. Περίοδο/ 
κυνηγό 

Κατά ομάδα 
για κάθε 
ημέρα 
κυνηγιού 

1 . 

Φασιανός 

Απεριόρι¬ 

στος* 

Απεριόρι¬ 

στος* 

Απεριόριστος 

Απεριόριστος 

2. 

Πέρδικα 

Πεδινή 

Απεριόρι¬ 

στος* 

Απεριόρι¬ 

στος* 

Απεριόριστος 

Απεριόριστος 

3. 

Ορτύκι 

Απεριόρι¬ 

στος* 

Απεριόρι¬ 

στος 

Απεριόριστος 

Απεριόριστος 

4. 

Πάπια 

Πρασινοκέ- 

φαλη 

Απεριόρι¬ 

στος* 

Απεριόρι¬ 

στος 

Απεριόριστος 

Απεριόριστος 

5. 

Φάοα 

Σύμφωνα 
με την 

εκάστοτε 

ισχύουσα 

Ρυθμιστική 

απόφαση 

Σύμφωνα 
με την 

εκάστοτε 

ισχύουσα 

Ρυθμιστική 

απόφαση 

Σύμφωνα με 
την 

εκάστοτε 

ισχύουσα 

Ρυθμιστική 

απόφαση 

Σύμφωνα με 
την 

εκάστοτε 

ισχύουσα 

Ρυθμιστική 

απόφαση 

6. 

Μπεκάτσα 

» 

» 

» 

» 

7. 

Τσίχλα- 

κοτσύφι» 

» 

» 

» 

» 

8. 

Λαγός 

» 

» 

» 

» 

9. 

Αγριόχοι¬ 

ρος 

Απεριόρι¬ 

στος* 

4 

Απεριόρι¬ 

στος* 

6 

10. 

Ζαρκάδι 

Απεριόρι¬ 

στος* 

4 

Απεριόρι¬ 

στος* 

5 

11. 

Πλατώνι 

Απεριόρι¬ 

στος* 

2 

Απεριόρι¬ 

στος* 

4 

12. 

Ελάφι 

Απεριόρι¬ 

στος* 

4 

Απεριόρι¬ 

στος* 

5 



Απεριόρι¬ 

στος* 

2 

Απεριόρι¬ 

στος* 

5 


* Μέχρι εξάντλησης των εκτρεφόμενων. 

10.2. Κάθε κυνηγός για να αποφεύγει τον κίνδυνο 
πιθανής δίωξης, υποχρεούται να ενημερώνεται από τα 
όργανα της Ε.Κ.Π. για το ποια θηράματα απαγορεύεται 
πιθανώς να θηρευτούν, κατά την ημέρα κυνηγίου ή 
ποιων θηραμάτων ο αριθμός συμπληρώθηκε, για την 
τρέχουσα κυνηγετική περίοδο. 

Ο ανώτατος αριθμός θηραμάτων μετά την έγκριση του 
προγράμματος Θήρας κάθε έτους μπορεί να μεταβληθεί 
οποτεδήποτε και να αυξομειωθεί στο σύνολό του, σε 
ποσοστό έως και 60%, ανάλογα με τις δυνατότητες της 
Ε.Κ.Π., ύστερα από εισήγηση του Επόπτη. 

10.3. Ο μεμονωμένος κυνηγός, σε κάθε είσοδό του 
στην Ε.Κ.Π. δεν επιτρέπεται να θηρεύσει κανένα θήρα¬ 
μα πέραν του αριθμού που καθορίζεται στον ανωτέρω 
πίνακα. 

Η μη τήρηση αυτής της διάταξης αποτελεί παράβαση 
Θήρας της Ε.Κ.Π. και επισύρει ποινές που προβλέπονται 
στα επόμενα. 

Ομάδα κυνηγών λαγού, αγριόχοιρου, ζαρκαδιού, πλα- 
τωνιού ή ελαφιού, επιτρέπεται να θηρεύσει έναν αριθμό 
ζώων ανά ημέρα σύμφωνα με τον παραπάνω πίνακα. Αν η 
ομάδα θηρεύσει περισσότερα θηράματα από τα επιτρεπό¬ 
μενα, αυτό μπορεί να θεωρηθεί ως λάθος και να καταβάλ¬ 
λει για κάθε ένα θήραμα και επιπλέον της αρχικής τιμής του 
το 50% της αξίας που ισχύει για τα επιτρεπόμενα/ημέρα. 

Σύμφωνα με τα προηγούμενα είναι δυνατή και η 
θήρευση θηράματος που δεν δηλώθηκε. Σε αυτή την 
περίπτωση είναι δυνατή η θήρευση ενός λαγού ή αγρι¬ 
όχοιρου ή ζαρκαδιού ή ελαφιού, που δεν έχει δηλωθεί 
για κυνήγι στην ειδική άδεια, αλλά με την καταβολή 30% 
επιπλέον του κανονικού τιμήματος χρηματικού ποσού 
για το κάθε είδος. Αν όμως θηρευτούν περισσότερα του 
ενός, μη δηλωθέντα θηράματα, τότε καταβάλλεται πρό¬ 
σθετα για κάθε ένα από τα επιπλέον θηράματα το 50% 
της καθορισμένης αξίας του. 

Άρθρο 11ο 

ΑΓΩΝΕΣ ΚΥΝΗΓΗΤΙΚΩΝ 

ΙΚΑΝΟΤΗΤΩΝ ΚΥΝΗΓΩΝ ΚΑΙ ΣΚΥΛΩΝ 

11.1. Στην Ελεγχόμενη Κυνηγητική περιοχή μπορούν 
να οργανώνονται και να διεξάγονται αγώνες κυνηγη- 
τικών σκύλων δεικτών και δίωξης καθ' όλο το έτος με 
μόνη υποχρέωση να ενημερώνεται η αρμόδια Δασική 
Υπηρεσία εγγράφως μία εβδομάδα πριν την διεξαγωγή 
των αγώνων. 

11.2. Οι αγώνες θα διεξάγονται αποκλειστικά με τα 
θηρεύσιμα είδη της Ε.Κ.Π.. 

11.3. Οι ιδιοκτήτες των διαγωνιζόμενων σκυλιών θα 
πρέπει να είναι εφοδιασμένοι με το ενημερωμένο βιβλιά¬ 
ριο υγείας ή το διαβατήριο του σκύλου και την ηλεκτρο¬ 
νική ταυτοποίηση όπως προβλέπεται από το άρθρο 5 
του ν. 4039/2012 περί «Δεσποζόμενα και αδέσποτα ζώα 
συντροφιάς και την προστασία των ζώων από την εκμε¬ 
τάλλευση ή τη χρησιμοποίηση με κερδοσκοπικό σκοπό» 
ενώ, τα κυνηγετικά σκυλιά θα πρέπει να φέρουν περιλαί¬ 
μιο με μεταλλικό έλασμα, στο οποίο θα αναγράφεται ο 
ιδιοκτήτης και το τηλέφωνό του. 

11.4. Κυνηγετικό σκυλί που δεν έχει εμβολιασθεί για τη 
λύσσα και δεν έχει σημανθεί ηλεκτρονικά σύμφωνα με 
την παρ 1 α του ν. 4039/2012, δεν επιτρέπεται να εισέρ¬ 
χεται εντός της Ε.Κ.Π. Ο αντιλυσσικός εμβολιασμός θα 
πρέπει να έχει καταγραφεί από κτηνίατρο στο βιβλιάριο 
υγείας ή στο διαβατήριο του ζώου συντροφιάς, όπως και 
ο αριθμός της σήμανσης (χειρόγραφα ή με την ετικέτα 
ταυτοποίησης). 

11.5. Κάθε δαπάνη σχετική με την οργάνωση και την 
διεξαγωγή των Α.Κ.Ι. σκύλων δεικτών, βαρύνει αποκλει¬ 
στικά και μόνο την Ελεγχόμενη Κυνηγητική Περιοχή. 

11.6. Στην Ε.Κ.Π. μπορεί να διεξάγονται Εθνικού και 
Διεθνούς επιπέδου αγώνες έρευνας και κυνηγίου σε 
συνεργασία με τον Κυνοφιλικό Όμιλο Ελλάδας. Επιτρέ¬ 
πονται όλα τα θηρεύσιμα είδη. Κατά τα λοιπά ισχύουν 
όσα προβλέπονται στο παρών πρόγραμμα. 


Άρθρο 12ο 

ΕΚΓΥΜΝΑΣΗ ΚΥΝΗΓΗΤΙΚΩΝ ΣΚΥΛΩΝ 

12.1. Επιτρέπεται η εκγύμναση κυνηγετικών σκύλων 
εντός της Ε.Κ.Π. σε καθορισμένες χρονικές περιόδους 
που δεν παρεμποδίζεται το πρόγραμμα της Ε.Κ.Π.. 

12.2. Η εκγύμναση κυνηγετικών σκύλων επιτρέπεται 
για θηρεύσιμα είδη. 

12.3. Το δικαίωμα απόκτησης εκγύμνασης σκύλου 
επιτρέπεται από τους κυνηγούς ή τους κυναγωγούς με 
την ίδια διαδικασία και επιβάρυνση, απόκτησης δικαι¬ 
ώματος Θήρας. 

12.4. Οι κυνηγοί ή κυναγωγοί των κυνηγετικών σκυ¬ 
λιών που θα εισέρχονται στους χώρους εκγύμνασης 
της Ε.Κ.Π. θα πρέπει να είναι εφοδιασμένοι, με το ενη¬ 
μερωμένο βιβλιάριο υγείας ή το διαβατήριο του σκύλου 
όπως προβλέπεται από το άρθρο 5 του ν. 4039/2012 περί 
«Δεσποζόμενα και αδέσποτα ζώα συντροφιάς και την 
προστασία των ζώων από την εκμετάλλευση ή τη χρησι¬ 
μοποίηση με κερδοσκοπικό σκοπό», ενώ τα κυνηγετικά 
σκυλιά θα πρέπει να φέρουν περιλαίμιο με μεταλλικό 
έλασμα, στο οποίο θα αναγράφεται ο ιδιοκτήτης και το 
τηλέφωνό του. 

Κυνηγετικό σκυλί που δεν έχει εμβολιασθεί για τη Λύσ¬ 
σα και δεν έχει σημανθεί ηλεκτρονικά σύμφωνα με την 
παρ. 1 α του ν. 4039/2012, δεν επιτρέπεται να εισέρχεται 
εντός της Ε.Κ.Π. Ο αντιλυσσικός εμβολιασμός θα πρέπει να 
έχει καταγραφεί από κτηνίατρο στο βιβλιάριο υγείας ή στο 
διαβατήριο του ζώου συντροφιάς, όπως και ο αριθμός της 
σήμανσης (χειρόγραφα ή με την ετικέτα ταυτοποίησης). 

12.5. Οι ειδικές άδειες εκγύμνασης καθώς και τα βιβλι¬ 
άρια υγείας ή διαβατήρια των σκύλων θα παραδίνονται 
στα αρμόδια όργανα της Ε.Κ.Π. πριν αρχίσει η εκγύμνα¬ 
ση, υπό την επίβλεψη των οποίων θα πραγματοποιείται 
και θα επιστρέφεται μετά το τέλος της. 

12.6. Οι κυνηγοί ή κυναγωγοί που επιθυμούν να εκ¬ 
γυμνάσουν τα σκυλιά τους με εκτρεφόμενα θηράματα 
(Φασιανό, Πέρδικα πεδινή) και εφόσον διαθέτει τέτοια η 
Ε.Κ.Π., θα καταβάλουν για αυτά τίμημα ίσο με αυτό που 
προβλέπεται από το παρόν πρόγραμμα Θήρας. 

Σε περίπτωση που κατά την εκγύμναση των κυνηγετι¬ 
κών σκύλων φονευθεί θήραμα εκτός των προβλεπομέ- 
νων στο παρών άρθρο, τότε ο κυνηγός ή κυναγωγός θα 
πληρώσει το διπλάσιο του τιμήματος που προβλέπεται 
από το παρών πρόγραμμα, ενώ το θήραμα θα παραμείνει 
υπέρ της Ε.Κ.Π. 

Άρθρο 13ο 

ΤΕΛΙΚΕΣ ΔΙΑΤΑΞΕΙΣ 

13.1. Με πρόταση του Επόπτη της Ε.Κ.Π. και απόφαση 
της Διεύθυνσης Συντονισμού και Επιθεώρησης Δασών 
είναι δυνατή: 

α) Η τροποποίηση του προγράμματος Θήρας, 

β) η επιπλέον παράτασή του, 

γ) η διακοπή του για ορισμένο χρονικό διάστημα ή για 
το υπόλοιπο της κυνηγετικής περιόδου, 

δ) η μη πραγματοποίησή του για κάποιες ημέρες για 
λόγους αναγόμενους στις λειτουργικές δυνατότητες των 
υπηρεσιών της Ε.Κ.Π. 

13.2. Τα σχολεία και οι συνοδοί τους σχετικοί με την 
περιβαλλοντική Εκπαίδευση θα καταβάλλουν συμβολική 

γενική είσοδο 3 € συμπεριλαμβανομένης και της ξενάγη¬ 
σης τους στον χώρο. Όλοι οι υπόλοιποι επισκέπτες της 
Ε.Κ.Π. είναι υποχρεωμένοι να καταβάλλουν τέλη εισόδου 
5 € και οφείλουν επίσης να προστατεύουν τα θηράματα 
και να μην διαταράσσουν την ησυχία τους. Οι επισκέψεις 
απαγορεύονται κατά την περίοδο Θήρας. 

13.3. Οι κυνηγοί και οι επισκέπτες της Ε.Κ.Π. οφείλουν 
να τηρούν τους παρακάτω κανόνες λειτουργίας της Ε.Κ.Π. 

α) Η είσοδός τους επιτρέπεται μόνο με την συνοδεία 
των οργάνων της Ε.Κ.Π. προς αποφυγή ατυχημάτων. 

β) Κατά την παραμονή τους στην Ε.Κ.Π. δεν επιτρέπεται: 

-Το άναμμα φωτιάς (θα επιβάλλεται πρόστιμο 50€ και 
αφαίρεση της ειδικής άδειας της Ε.Κ.Π. χωρίς επιστροφή 
χρημάτων). 

- Η κατασκήνωση με οποιαδήποτε μορφή (σκηνές, 
κ.τλ.) χωρίς την ειδική άδεια του Επόπτη της Ε.Κ.Π.. 

- Η καταστροφή - απομάκρυνση τεχνικών έργων, κα¬ 
τασκευών και εργαλείων. 

- Η κοπή δένδρων και θάμνων, το ξερίζωμα και η συλ¬ 
λογή φυτών και σπόρων και γενικά κάθε φθορά της χλω¬ 
ρίδας και πανίδας (θα επιβάλλεται πρόστιμο 50 € -1000 
€ ανάλογα με την καταστροφή και αφαίρεση της ειδικής 
άδειας της Ε.Κ.Π. χωρίς επιστροφή χρημάτων). 


- Η κατά οποιοδήποτε τρόπο ενόχληση των άλλων 
κυνηγών - επισκεπτών. 

- Η τοποθέτηση σκουπιδιών σε χώρους άλλους εκτός από 
τα δοχεία απορριμμάτων και γενικά η ρύπανση του χώρου. 

13.4. Οι κυνηγοί είναι αποκλειστικά υπεύθυνοι για την 
ασφάλεια τους, για τον σωστό χειρισμό των όπλων τους, 
το ασφαλές βάδισμα τους και την ασφαλή αναγνώριση 
του θηράματος που θα πυροβολήσουν χωρίς να δικαι¬ 
ούνται αστικής αποζημίωσης σε περίπτωση ατυχήματος. 

13.5. Για θέματα που δεν ρυθμίζονται από την παρού¬ 
σα ισχύουν οι γενικές διατάξεις «περί Θήρας». 

Η απόφαση αυτή να δημοσιευθεί στην Εφημερίδα 
της Κυβερνήσεως και θα ισχύει για το κυνηγετικό έτος 
2018-2019. 

Ιωάννινα, 28 Ιουνίου 2018 

Με εντολή Συντονιστή 
Αποκεντρωμένης Διοίκησης 
Ο Αναπληρωτής Προϊστάμενος 
Διεύθυνσης Συντονισμού και 
Επιθεώρησης Δασών 

ΑΝΑΣΤΑΣΙΟΣ ΤΣΟΥΜΑΝΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























